Na temelju članka 19. Odluke o potporama u ruralnom turizmu na području Osječko-baranjske županije ("Županijski glasnik" broj 6/15.) Povjerenstvo za potpore u ruralnom turizmu objavljuje

J A V N I  P O Z I V

za dodjelu potpora za ulaganja u autohtonu eno i gastro ponudu na

 području Osječko-baranjske županije u 2016. godini

1. PREDMET JAVNOG POZIVA

Predmet ovoga Javnog poziva je prikupljanje prijava za dodjelu potpora iz Proračuna Osječko-baranjske županije za 2016. godinu za ulaganja u autohtonu eno i gastro ponudu na području Osječko-baranjske županije (nastavno: Županija) u 2016. godini.

Potpora iz prethodnog stavka podrazumijeva nepovratna financijska sredstva odobrena iz Proračuna Županije za 2016. godinu. 

2. NAMJENA I VISINA MOGUĆE POTPORE

Potpora za ulaganja u autohtonu eno i gastro ponudu dodjeljuje se pružateljima ugostiteljskih i turističkih usluga u ruralnom turizmu koji se snabdijevaju poljoprivrednim proizvodima od lokalnih poljoprivrednih proizvođača.
Lokalni poljoprivredni proizvođači su proizvođači poljoprivrednih proizvoda čija je proizvodnja najviše udaljena do 30 kilometara od objekta gdje prijavitelj pruža turističke i ugostiteljske usluge  navedene u točki 3. stavku 1. ovog Javnog poziva

Potpora iznosi do 50% iznosa plaćenih računa za kupovinu poljoprivrednih proizvoda od lokalnih poljoprivrednih proizvođača, a najviše do iznosa od 5.000,00 kuna i može se ostvariti jednom godišnje.
Potpore se ne dodjeljuju za troškove PDV-a i drugih poreza, carina i druge srodne troškove.

U postupku odobravanja potpora primjenjuju se odredbe važeće uredbe Europske unije kojom se uređuju potpore male vrijednosti. 

3. UVJETI ZA PODNOŠENJE PRIJAVA
Pravo prijave za korištenje potpore imaju pružatelji usluga u ugostiteljstvu i turizmu koji imaju prebivalište odnosno sjedište na području Županije.

Potpora se dodjeljuje pod sljedećim uvjetima: 

· da je podnositelj registriran za djelatnosti za koju se podnosi prijava
· da se objekt za pružanje usluga u turizmu i ugostiteljstvu nalazi na području Županije.

· da podnositelj prijave ima uspostavljenu poslovnu suradnju s lokalnim poljoprivrednim proizvođačima,
· da su troškovi za koje se podnosi prijava plaćeni prije njezinog podnošenja, 

· da su troškovi nastali u tekućoj godini za koju se podnosi prijavi.

Pravo na podnošenje prijave imaju samo podnositelji koji su u cijelosti opravdali namjensko korištenje ranije dodijeljenih sredstava iz županijskog proračuna.

Pravo na podnošenje prijave nemaju podnositelji koji su blokirani, odnosno u stečaju ili u postupku predstečajne nagodbe, odnosno koji su u postupku likvidacije. 
4. POTREBNA DOKUMENTACIJA
Potpore se odobravaju temeljem podnesenih prijava za dodjelu potpora na propisanom obrascu. 

Podnositelj prijavi za odobravanje potpore mora priložiti sljedeću dokumentaciju:

· popunjen propisan obrazac prijave,

· dokaz da je  podnositelj prijave registrirani za pružanje usluga u turizmu i ugostiteljstvu,

· izjava o korištenim de minimis potporama,

· izjava o nepostojanju dvostrukog financiranja

· dokaz o uspostavljenoj poslovnoj suradnji s lokalnim poljoprivrednim proizvođačima ,

· preslike računa prihvatljivih troškova,

· dokaz o plaćenim prihvatljivim troškovima,

· IBAN podnositelja prijave.
5. NAČIN, MJESTO I ROK PODNOŠENJA PRIJAVA

Prijavni obrazac i obrazac o korištenim de minimis potporama mogu se podići u Upravnom odijelu za poljoprivredu i ruralni razvoj Osječko-baranjske županije ili na internetskim stranicama Županije www.obz.hr, te se isti s propisanom dokumentacijom dostavlja osobno ili na adresu Upravnog odijela za poljoprivredu i ruralni razvoj Osječko-baranjske županije, Trg Ante Starčevića 1/II, 31000 Osijek, s naznakom za Povjerenstvo za potpore u ruralnom turizmu.

Ovaj javni poziv objavljuje se na internetskim stranicama Županije.

Javni poziv je otvoren od 3. 10. 2016. godine do utroška sredstava planiranih u Proračunu Osječko- baranjske žpanije za 2016. godinu, a najkasnije do 31. listopada 2016. godine.

Sve informacije mogu se dobiti u Upravnom odijelu za poljoprivredu i ruralni razvoj Osječko-baranjske županije ili na telefon 031/221-572.

6. OSTALE INFORMACIJE

Prijave se obrađuju te se o njima odlučuje redosljedom zaprimanja

Odluku o dodijeli potpore donosi župan na prijedlog Povjerenstva za potpore u ruralnom turizmu, koja se objavljuje na internetskim stranicama Županije najkasnije u roku 15 dana od dana njezinog donošenja.

Potpore se dodjeljuju do utroška sredstava planiranih u Proračunu Osječko- baranjske žpanije za 2016. godinu za tu namjenu.
